|  |  |
| --- | --- |
| logo zelenilo | **ЈКП „ЗЕЛЕНИЛО“ Сомбор**  Раде Дракулића 12  25000 Сомбор  ПИБ: 108122945 Матични: 20935421  Т.Р.: 205-515883-74 NLB Banka |

Тел: +381(0)25/418-948 🟏 Факс: +381(0)25/414-326 🟏 www.zelenilosombor.co.rs 🟏 office@zelenilosombor.co.rs

**Образац 12**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2024. до 31.03.2024.

Сомбор , 29.04.2024.

**I ОСНОВНИ СТАТУСНИ ПОДАЦИ**

Пословно име: Јавно комунално предузеће „ЗЕЛЕНИЛО“

Седиште: Сомбор, Раде Дракулића 12

Претежна делатност: 8130 – Услуге уређења и одржавања околине

Матични број: 20935421

ПИБ: 108122945

Надлежно министарство: Министарство привреде

Годишњи програм пословања ЈКП „Зеленило“- Сомбор за 2024.годину усвојен је на 28. седници Скупштине града Сомбора, одржаној дана 17.01.2024.год. , Решењем број : 023-22/2024- I.

**II ОБРАЗЛОЖЕЊЕ ПОСЛОВАЊА**

ЈКП ``Зеленило`` Сомбор, својом делатношћу, техничко-технолошком опремљеношћу, кадровским потенцијалима и природним ресурсима је пре свега сервис грађана Сомбора. Својим свакодневним услугама и понудом производа уз стручне и мотивисане раднике доприноси побољшању квалитета живота, како у друштвеном тако и у природном окружењу. Својим сталним развојем уредно, квалитетно и економски оправдано пружа комуналне услуге са циљем унапређења животних услова свих грађана са посебним освртом на заштиту животне средине а самим тим и обезбеђује квалитет живота запослених.

Конкретно, одржавање јавних зелених површина у граду и у насељеним местима од 01.01.-31.03.2024.године , реализовало се кроз следеће активности :

-Орезивање дрворедних стабала и живе ограде по налозима надзорног органа

-Сеча дрворедних стабала по налозима надзорног органа

-Орезивање стабала ради прегледности у саобраћају ( раскснице и семафори)

-Сакупљање откоса, утовар и одвоз

-Машинско и ручно кошење зелених површина у граду и насељеним местима

-Чишћење парковских стаза са сакупљањем отпада и његовим одвожењем

-Окопавање и нега цветних површина у парковима и жардињерама

-Одржавање јавне расвете, скидање новогодишњих украса

-Одржавање урбаног мобилијара, споменика , чесми и фонтана

-Одржавање локалних путева у зимском периоду

Одржавање јавне расвете у граду и насељеним местима са потребним материјалом, декоративном расветом за Божићне и Новогодишње празнике, на почетку 2024.године, реализовало се кроз следеће активности : у периоду јануара месеца вршено је скидање декоративне (новогодишње) расвете, како у граду Сомбору, тако и у осталим наељеним местима, као и редовно одржавање јавне расвете. Кићење града и приградских насеља за дочек Нове 2024.године почели смо средином новембра, као и обично. У фебруару и марту месецу, због већег обима посла по пар недеља вршено је одржавање јавне расвете са по две ауто-дизалице (корпе) како би се јавна расвета довела у функцију. У посматраном периоду замењено је око 430 сијалица, пригушница и грла, као и осталих делова електроматеријала. У пословима зимске службе током првог квартала, редовно су вршена дежурства - према степену мобилности, као и посипање путева индустријском сољу, каменим агрегатом и хладним асфалтом у складу са налозима од стране Штаба зимске службе. За зиму 2023./2024. годину, дежурства и напред наведени послови почели су 15.11.2023.године, а завршени 31.03.2024.године.

У извештају о реализацији послова до краја првог квартала 2024.године, кренућемо од податка из Програма пословања ЈКП „ Зеленило „ – Сомбор, а који се односе на закључене уговоре по искључивим правима са Градом Сомбором за 2024.годину и њиховом реализацијом.

ИЗВЕШТАЈ О ЗАКЉУЧ. УГОВОРИМА ПО ИСКЉУЧИВИМ ПРАВИМА СА ГРАДОМ

УГОВОРИ : УГОВОР.ВРЕДНОСТ :  **Реализација до 31.03.2024.**

Одрж.јавних зел. Површ. 117.867.421 14.241.406

Одрж. јавне расвете 14.000.000 7.631.716

Поставка мобилиара уз реку Мостонгу 900.000 0

Одрж. спом.знамен.личност. 915.000 128.306

Одрж. урбаног мобилијара 10.000.000 1.806.719

Одрж. фонтане и чесми 2.000.000 0

Кош. траве и раст. на банкин.општин. Путева 8.500.000 0

Зимска служба 20.398.357 14.648.897

Кошење амброзије 16.000.000 0

Кошење траве и др.растиња у путном појасу 2.909.971 0

Набавка новог урбаног мобилијара 9.996.720 0

Орезивање ветрозашт. појас.на пољ.земљ. 3.879.944 0

Подизање ветрозаштитних појасева 4.000.000 0

Ревитализација зеленила, поб.живот.сред. 10.000.000 0

Поставка мобилиј. у М.З.“Венац“ -клупе и корпе 300.000 0

Поставка мобилијара у М.З.“Венац“ 1.198.200 0

Постављање Снешка Белића 699.600 699.600

По осталим уговорима-партиципат.буџетирање 11.000.000 0

Уређење око терена Б.Моноштор 1.499.880 0

Замена расвете у Мите Поповића 800.784 0

Поставка јавне расвете уз реку Мостонгу 599.700 599.700

Осветљење фудбал.терена у Б. Брегу 8.999.280 0

Изградња јавне расвете у Ранчеву 2.364.960 0

Изградња теретане на отвореном у Гогама 1.499.832 0

Изградња теретане у Р. Ћирпанова 1.499.832 0

Постављање расвете у Милчићу 481.680 481.680

Осветљење моста на Апатинском путу 3.096.930 3.096.930

**УКУПНО : 255.408.091 43.334.954**

Проценат остварења напред наведених Уговора на крају првог квартала 2024.године је 16,97%, што је очекивано у овом периоду изузетно мале активности због сезонског карактера услуга које пружамо, као и благе зиме, услед чега нисмо имали основа за активности ни на том пољу.

Исказани губитак од 19.921.891 динара на крају овог квартала, настао је као логичан след свега што смо напред навели, али већ почетком пролећа, наша активност је достигла изузетно висок ниво, тако да очекујемо да већ у следећем кварталу остваримо позитиван резултат.

Наш највећи купац « Град Сомбор » (98,86%) редовно је, а често и пре рока уплаћивао дуг по фактурама, међутим, због изузето малог броја издатих фактура, износи који су уплаћивани, готово у целини су одлазили на исплате зарада и осталих примања запосленима,a добављачи су остали ускраћени за плаћање доспелих фактура, што се види и по податку који је исказан у Билансу стања, на АОПу 0445 (Обавезе према добављачима у земљи), од 23.962.400 динара.

Током првог квартала били смо приморани да користимо дозвољени минус по текућем рачуну и то у целости, а висина задужења на крају квартала износила је 14.637.543 динара.

Висину капитала је умањио губитак овог периода.

У овом кварталу нисмо унели износ обрачунат у 2023.години, који стоји као почетно стање у овој и то за резервисање отпремнина за све запослене- хипотетички као и за исплате по основу јубиларних награда, а које ће долазити у наредним годинама, према стварном стању и потребама, те ће се тај износ на крају 2024.године поново прерачунавати и унећемо га на крају четвртог квартала.

Од краткорочних обавеза имамо исказане обавезе према запосленима које се односе на зараду у месецу марту 2024.године у износу од 11.183,670 динара и које су се уредно и благовремено извршиле, као и увек до сада 15.4.2024.).

На крају извештајног периода стање на свим рачунима предузећа ( осим НЛБ комерцијална банка) укупно је износило 358.357 динара.

Што се тиче података о запосленима и трошковима запослених, можемо рећи да се они исплаћују у оквирима плана, који је опет у складу са Законом. Међутим, примећује се наставак тренда смањења запослених са 88, колико је било у плану за 2022.годину, на 81 реализовано, а на крају четвртог квартала прошле године, у којем је било планирано 84 запослених, реализација је 81. На крају првог квартала реализације је 80.

Када посматрамо податак о Накнадама по Уговорима о привременим и повременим пословима, видимо да је овај планирани износ премашен у реализацији коефицијентом 212%, али то не треба да нас забрињава јер ћемо у наредним перидима водити рачуна да износ који је планиран за целу годину буде и износ реализације, што је једино важно. Једино што можемо још рећи је то да нам недостаје радна снага, па пошто је на снази забрана запошљавања, ово је један од начина на који се сналазимо.

У случају отпремнина за одлазак у пензију, планирана је отпремнина за једну запослену, која је и исплаћена.

Јубиларну награду смо планирали за једну запослену, међутим, нисмо и исплатили услед недостатка новчаних средстава у периоду првог квартала, већ смо је исплатили 24. априла и ући ће у реализацију другог квартала.

Посебно истичемо да је на позицијама: помоћ радницима и породицама радника, иисплаћено много више од плана, а све из разлога великог повећања смртних случајева и лечења, што је последица старосне структуре запослених и недовоњности здравствених услуга које се могу обавити на терет здравственог осигурања, које сви плаћамо. У поменуте сврхе, током овог периода укупно је потрошено 1.656.685 динара и он је у односу на план, исказан у проценту остварења, веома висок (331%).

Обзиром да се одредбе Правилника о раду које регулишу поменуте исплате морају примењивати доследно и без изузетка, предузеће је у обавези да сваком раднику који има основан захтев за исплату помоћи, исту и исплати, без обзира на планирани износ.

Образац 3, Динамика запослених, наводимо да је у првом кварталу 2024. године радни однос на неодређено време престао Станичков Марини, због одласка у пензију и Хинић Биљани, која је преминула.

На основу сагласности Комисије за давање сагласности за ново запошљавање Министарства државне управе и локалне самоуправе, закључен је уговор о раду на неодређено време са Швељо Митром и Августинов Миленом. Иначе, Августинов Милена је до закључења уговора о раду на неодређено време, била у радном односу на одређено време.

У првом кварталу је закључен уговор о привременим и повременим пословима са још једним ангажованим лицем, тако да је, по овом основу, на крају првог квартала ангажовано укупно четворо (4) лица.

На дан 31.03.2024. године у радном односу на неодређено време је било 78 запослених и 2 запослених на одређено време. На ПП пословима је било 2 ангажованих лица.

Према Програму пословања за 2024. годину у првом кварталу је планирано да једном запосленом престане радни однос због одласка у пензију и да једно лице заснује радни однос на основу сагласности Комисије. Због непредвиђених околности, након израде Програма пословања за 2024. годину, крајем 2023. године је један запослени изненада преминуо, а у првом кварталу ове године је једна запослена преминула, тако да је двоје запослених мање. Због потребе обављања послова у предузећу, у првом карталу је примљено у радни однос на неодређено време двоје запослених, за које постоји сагласност надлежне Комисије.

Просечна зарада пословодства је за дупло већа од запослених, што је заиста веома мали распон, нижи је од законског који је одређен на три пута већу зараду пословодства.

У 2024.години нисмо планирали приходе из буџета, јер их Град Сомбор није определио.

У табели средстава за посебне намене може се приметити да је потрошен износ за репрезентацију од 182.740 динара,а у плану је био 160.000 динара,разлика је више потрошено 22.740 динара и потрошена је на куповину цветних аранжмана. У наредном периоду ово прекорачење довешћемо у склад са планираним износом. Средства која смо ми исплатили на име донације од 30.000 су у складу са планом и одобрена су Удружењу оболелих од ахондроплазије у складу са потписаним Уговором о донацији. Иначе,наш запослени има ту болест и главни је активиста који заступа интересе ове мале групе оболелих.

На дан 31.03.2024.године наше задужење је било само по основу дозвољеног прекорачења по текућем рачуну, а то смо детаљно образложили у предходном делу уз објашњење позиција Биланса стања.

Цене наших услуга су уговорене и наведене у Програму пословања за 2024. годину и нису се мењале. У табели је наведен извод из ценовника који је приказан у Програму пословања ЈКП „Зеленило“ за 2024.годину.

|  |  |  |  |  |  |
| --- | --- | --- | --- | --- | --- |
| Процењена остварења индикатора пословања по кварталима : | | | | | |
|  | План 2024. | Квартал први | | | |
|  |  | Вредност Q1 | Вредност Q2 | Вредност Q3 | Вредност Q4 |
| Укупан капитал | 26.049 | 5.962 |  |  |  |
| Укупна имовина | 71.821 | 87.692 |  |  |  |
| Пословни приход | 246.330 | 36.934 |  |  |  |
| Пословни расходи | 246.198 | 56.675 |  |  |  |
| Пословни резултати | 132 | -19.741 |  |  |  |
| Нето резултат | 176 | -19.922 |  |  |  |
| Број запослених на дан | 82 | 80 |  |  |  |
| Просечна нето зарада | 73.297 | 74.271 |  |  |  |
| Инвестиције | 0 |  |  |  |  |
| ЕБИТДА | 13.040 | -19.767 |  |  |  |
| РОА | 0,25 | -22,72 |  |  |  |
| РОЕ | 0,68 | -334,15 |  |  |  |
| Оперативни ток готовине | 233.035 | 41.499 |  |  |  |
| Дуг/Капитал | 175,72 | -851,63 |  |  |  |
| Ликвидност | 53,47 | 240,22 |  |  |  |
| Проценат зараде од прилива готовине | 57,8 | 100,96 |  |  |  |
| Кредитна задуженост без гаранција | 4.245 | 14.638 |  |  |  |
| Кредитна задуженост са гаранцијама | 0 | 0 |  |  |  |
| Укупна кредитна задуженост | 4.245 | 14.638 |  |  |  |
|  |  |  |  |  |  |
| **III ЗАКЉУЧНА РАЗМАТРАЊА И НАПОМЕНЕ** | | | | | |
| У периоду који се посматра кроз овај извештај видљиво је да је ситуација у којој се нашло предузеће незавидна али очекивана.  Ниска активност предузећа чији су послови сезонског карактера, као и изузетно блага зима, услед које је активност зимске службе такође сведена на минимум, довели су до тога да нисмо имали основа за фактурисање својих услуга у мери која би била довоњна за остваривање прихода у висини расхода, него је та разлика у корист расхода довела до веома високог губитка периода.  Наравно, то не треба да нас забрињава, јер је пред нама период када се све ово мења и ми ћемо доћи у прилику да све поверене послове обавимо у роковима како је то предвиђено и како је и до сада било у предходним годинама.  Према свему што је напред наведено можемо рећи да већ на крају другог квартала очекујемо да приходи и расходи буду уравнотежени, да ће подела рада и процеса у раду бити добро организоване, да је устаљен и успостављен тимски рад и да се према томе надамо успешном пословању у години која је пред нама. | | | | | |

Дана 25.04.2024. Раде Вукелић , в.д. директора

\_\_\_\_\_\_\_\_\_\_\_\_\_\_\_\_\_\_